open-index/open-wikipedia-markdown huggingface dataset:
Golden Globe 2003

**[[Golden Globe]] 2003**
19. tammikuuta 2003
----
Paras draamaelokuva: 
***[[Tunnit]]***
----
Paras musikaali- tai komediaelokuva: 
***[[Chicago (elokuva)|Chicago]]***
----
Paras draamasarja: 
***[[Shield – lain varjolla]]***
----
Paras musikaali- tai komediasarja: 
***[[Jäitä hattuun]]***
----
Paras minisarja tai televisioelokuva: 
***The Gathering Storm ***


**[[Golden Globe]] 2003** oli järjestyksessään 60. Golden Globe -palkintogaala, jossa jaettiin palkintoja vuoden 2002 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 19. tammikuuta 2003.

## Voittajat ja ehdokkaat

### Elokuvat
Voittajat on listattu ensimmäisenä ja **lihavoitu**.

### Televisio

## Aiheesta muualla
* IMDb: Golden Globes, USA: 2003
FC Carl Zeiss Jena

**FC Carl Zeiss Jena** on saksalainen jalkapalloseura, jonka kotikaupunki on Jena. Nykyinen nimi FC Carl Zeiss Jena on ollut käytössä vuodesta 1966 lähtien.

## Historia
Seura on voittanut DDR:n mestaruuden kolmesti vuosina 1963, 1968 ja 1970. Seuran historian paras saavutus on pääsy Cup-voittajien cupin finaaliin vuonna 1981. Joukkue pääsi 2. Bundesliigan ensimmäisen kerran kaudeksi 1991–1992. Joukkue pelasi kaudella 2006–2007 2. Bundesliigassa, mutta putosi heti. Kaudella 2008–2009 se pääsi Saksan cupin puolivälieriin, jossa sen kaatoi FC Schalke 04. 

## Lähteet

## Aiheesta muualla
*Virallinen kotisivu
*Fanien sivusto
Jane Wymark

**Jane Wymark** (s.31. lokakuuta 1952, Lontoo, Englanti, Britannia) on englantilainen näyttelijä. Hän on näytellyt muun muassa televisiosarjoissa *[[Midsomerin murhat]]*, jossa hänen roolihenkilönään on Joyce Barnaby, *[[Lovejoy]]*, *[[Maigret]]* ja *[[Inside the Line]]*.

Hän on näyttelijä Patrick Wymarkin tytär.

## Aiheesta muualla
*
Charlotte Hatherley

**Charlotte Franklin Hatherley** (s. 20. kesäkuuta 1979, Lontoo) on englantilainen muusikko, kitaristi ja laulaja-lauluntekijä, joka vaikutti brittipop-yhtyeessä Ash vuosina 1997–2006. 

Hänen soolouransa alkoi hänen soittaessaan vielä Ash-yhtyeessä 2004, ja vuonna 2006 hän jätti Ash-yhtyeen lopullisesti, jotta voisi keskittyä vain soolouraansa.

Hän on Zoot Woman-yhtyeen  entisen basistin, Beatrice Hatherleyn sisar.
Metro Station

**Metro Station** oli vuonna 2006 perustettu pop/rock-yhtye Los Angelesista. He saavuttivat suuren suosion MySpace-sivustolta. Metro Stationilla oli levytyssopimus Columbia Recordsin kanssa. Vuonna 2007 debyyttialbumi *Metro Station* myi 87&nbsp;000 kappaletta. Metro Station on kiertänyt maailmaa mm. Panic at the Discon, Good Charlotten ja Boys Like Girlsin kanssa. Yhtyeen laulaja-kitaristit Trace Cyrus ja Mason Musso ovat Disney-tähtien Miley Cyruksen ja Mitchel Musson isoveljiä.

Metro Station esiintyi Helsingin Nosturissa 17. ja 18. kesäkuuta 2009.

## Historia

Yhtye sai alkunsa, kun Trace Cyrus tutustui nykyiseen yhtyeen jäseneen Mason Mussoon heidän vanhempiensa ehdotuksesta. Trace tunsi jo ennestään siskonsa sarjassa (Hannah Montana) näyttelevän Mitchel Musson. Sarja oli myös syy Tracen ja Masonin perheiden muuttoon Kaliforniaan. 

Eräänä päivänä Miley antoi Tracelle Masonin CD:n ja hän rakastui tämän musiikkiin, he alkoivat viettää aikaa yhdessä ja juttelivat musiikista. Pian Trace meni Masonille kylään ja he tekivät ensimmäisen yhteisen kappaleensa.

Yhtyeen tunnetuimmat kappaleet ovat *Shake it*, *Seventeen Forever*, *Tell Me What To Do*, *Control*, *California*, *Kelsey*, *Wish We Were Older*, *Now That We're Done* ja *Disco*.

Vuoden 2009 lopussa yhtyeen rumpali (Anthony Improgo) ja basisti (Blake Healy) jättivät yhtyeen. Yhtye vietti hiljaiseloa koko 2010 alkuvuoden, jatkaen vain kahden perustajajäsenen voimin. Trace Cyrus julkaisi 25.3.2010 Twitterissä virallisen tiedon siitä, ettei yhtyettä enää ollut olemassa. Hän kiitti kaikkia faneja tuesta, ja lupasi jatkavansa musiikin tekemistä itsenäisesti. Mason Musso jatkoi musiikki-uraansa Metro Station-nimellä ilman yhtyeen toista perustajajäsentä vuoteen 2014 asti. 

Elokuussa 2014 Metro Station julkaisi uuden musiikkivideon, Love & War, jossa oli mukana myös yhtyeeseen palannut Trace Cyrus. Vuonna 2015 yhtye julkaisi toisen albuminsa Savior.

Toisen levynsä ja vuosien 2014-2016 kiertueidensa jälkeen yhtye ilmoitti tekevänsä uutta akustista levyä. Kuitenkin vuonna 2017 yhtye ilmoitti ettei jatka enää. 

## Jäsenet

*Mason Musso - kitara, laulu
*Trace Cyrus - kitara, laulu

## Julkaisut

**Metro Station*, 2007
**The Questions We Ask at Night*, 2006 (Omakustanne)
**Savior*, 2015 (Omakustanne)

## Lähteet

## Aiheesta muualla

*Metro Stationin virallinen fanisivu
*Metro Station MySpacessa
Carl Mayer

**Carl Mayer** (20. marraskuuta 1894 Graz, Itävalta-Unkari – 1. heinäkuuta 1944 Lontoo, Yhdistynyt kuningaskunta) oli itävaltalainen elokuvakäsikirjoittaja.

Mayer aloitti elokuvauransa tekemällä käsikirjoituksen tšekkiläisen runoilijan Hans Janowitzin kanssa. Mayer ja Janowitz olivat ystävystyneet ensimmäisen maailmansodan aikana. He jakoivat pasifistisen maailmankatsomuksen. He työstivät käsikirjoitusta, joka osoittaisi heidän mielipiteensä. Mayer ja Janowitzin yhteistyöstä syntyi *[[Tri Caligarin kabinetti]]*. Tuottaja Erich Pommer ja elokuvaohjaaja Fritz Lang, jonka piti alun perin ohjata elokuva, muokkasivat käsikirjoitusta hieman. Muutosten ansiosta elokuvasta tuli suosittu, mutta Mayer ja Janowitz eivät pitäneet muutoksista, sillä heidän mielestä se pilasi alkuperäisen idean.

Mayer ei jättänyt elokuvauraansa pettymyksestä huolimatta. Hän kirjoitti 1920-luvun alussa elokuvien sarjan, jotka käsittelivät yhteiskunnassa katoavia ihmiskohtaloita. Sarjan päätti F. W. Murnaun ohjaama *[[Viimeinen mies (vuoden 1924 elokuva)|Viimeinen mies]]*. Murnau oli jo aiemmin ohjannut Mayerin elokuvia, mutta *Viimeisen miehen* jälkeen heidän yhteistyönsä alkoi uudestaan. Seuraavaksi Mayer käsikirjoitti Murnaulle Molièren samannimiseen näytelmään perustuvan elokuvan *[[Tartuffe (elokuva)|Tartuffe]]*. Murnau lähti pian tämän jälkeen Yhdysvaltoihin, mutta Mayer päätti jäädä Saksaan, vaikka sai tarjouksia myös Yhdysvalloista. Mayer käsikirjoitti silti Murnaun Hollywood-elokuvan *[[Auringonnousu (elokuva)|Auringonnousu]]*.

*Auringonnousun* jälkeen Mayerin ura lähti laskuun, eikä hän jatkossa tehnyt enää yhtä paljon käsikirjoituksia. Juutalainen Mayer jätti Saksan 1930-luvun alussa, kun kansallissosialistinen puolue nousi valtaan. Hän jatkoi uraansa Ranskassa ja Yhdistyneessä kuningaskunnassa, jossa hän toimi pääasiassa elokuvatuotantojen neuvonantajana, vaikka kirjoitti myös muutamia elokuvia.

Mayer kuoli syopään Lontoossa vuonna 1944.

## Lähteet

## Aiheesta muualla
*
*
Nassarius

**Nassarius** on meressä elävien kotiloiden suku. Näiden kotiloiden kuoria on käytetty koruina kymmeniä tuhansia vuosia sitten. Nykyisin niitä pidetään joskus meriakvaarioissa. Sukuun kuuluu kaikkiaan yli 40 lajia.

*Nassarius*-suvun kotilot kasvavat korkeintaan 2,5&nbsp;cm pitkiksi. Niitä tavataan kaikkien valtamerten rannikkovesillä.

*Nassarius*-kotiloilla on pitkä siiviläputki, jonka avulla ne ottavat ravintoa. Ne viettävät ison osan ajasta hautautuneena hiekkaan niin että vain siiviläputki nousee pintaan. Ne syövät hajoavaa eloperäistä ainesta eli detritusta.

Yleisimmin akvaarioissa pidetyt lajit ovat *[[Nassarius distortus]]* ja *[[Nassarius vibex]]*. Näitä on kuitenkin on vaikea erottaa joistakin muista lajeista.

## Sukuun kuuluvia lajeja
* *[[Nassarius acutus]]*
* *[[Nassarius albus]]*
* *[[Nassarius angulicostis]]*
* *[[Nassarius antillarum]]*
* *[[Nassarius arcularius]]*
* *[[Nassarius catallus]]*
* *[[Nassarius cerritensis]]*
* *[[Nassarius consensus]]*
* *[[Nassarius crematus]]*
* *[[Nassarius cremmatus]]*
* *[[Nassarius delosi]]*
* *[[Nassarius fossatus]]*
* *[[Nassarius fraterculus]]*
* *[[Nassarius gallegosi]]*
* *[[Nassarius guaymasensis]]*
* *[[Nassarius hotessieri]]*
* *[[Nassarius howardae]]*
* *[[Nassarius incrassatus]]*
* *[[Nassarius insculptus]]*
* *[[Nassarius iodes]]*
* *[[Nassarius limacinus]]*
* *[[Nassarius luteostoma]]*
* *[[Nassarius mendicus]]*
* *[[Nassarius miser]]*
* *[[Nassarius moestus]]*
* *[[Nassarius nanus]]*
* *[[Nassarius nigrolabra]]*
* *[[Nassarius obsoletus]]*
* *[[Nassarius olomea]]*
* *[[Nassarius onchodes]]*
* *[[Nassarius pagodus]]*
* *[[Nassarius papillosus]]*
* *[[Nassarius perpinguis]]*
* *[[Nassarius polygonatus]]*
* *[[Nassarius pygmaeus]]*
* *[[Nassarius reticulatus]]*
* *[[Nassarius rhinetes]]*
* *[[Nassarius scissuratus]]*
* *[[Nassarius shaskyi]]*
* *[[Nassarius splendidulus]]*
* *[[Nassarius tiarula]]*
* *[[Nassarius trivittatus]]*
* *[[Nassarius versicolor]]*
* *[[Nassarius vibex]]*

## Lähteet
Taapelointi

**Taapelointi** tai murteessa **tapulointi** on samanlaisen sahatavaran järjestämistä samoihin pinoihin, taapeleihin tai tapuleihin. Taapeloinnilla varmistetaan sahatavaran asianmukainen kuivuminen. Taapelointi tehdään yleensä käsin, mutta vaikkapa traktorista on apua esimerkiksi taapelin siirtämisessä. Taapelointi onkin monien päivittäinen rutiinityötehtävä esimerkiksi sahoilla.

Nykyään taapeloinnin on sahoilla syrjäyttänyt koneellinen kuivaus. Taapelointia käyttävät enää omaa raaka-ainetta sahaavat yksityiset. 

## Taapelin kokoaminen
Taapeloinnissa tuore, määrämittaiseksi sahattu puuaines ladotaan päällekkäin niin, että kerrosten väliin tulee puutavaran toisistaan erillään pitävä rimoitus. Rako mahdollistaa ilman kiertämisen kuivumisprosessin aikana. Valmiin taapelin päälle rakennetaan vielä katos, jotta sadevesi ei pääse kastelemaan kuivumassa olevaa puuta. Sahojen lautataapelit saattoivat olla parhaimmillaan useiden metrien korkuisia.

Taapeli kootaan seuraavasti: aluksi maahan laitetaan pariton määrä alustoja, useimmiten EURO- tai FIN-lavoja. Niiden päälle laitetaan muutama rima tai vastaava puukappale pystysuoraan, joiden päälle aletaan koota vaakasuoraan pinottavaa sahatavaraa, esimerkiksi lautoja tai lankkuja tasaisin, sentin tai kahden välein koko alustan leveydeltä niin, että esimerkiksi laudassa mahdollisesti oleva kuorikohta tulisi alaspäin. Sahatavara täytyy pinota siten, että koko taapelin painopiste olisi mahdollisimman lähellä keskimmäisen alustan keskikohtaa, jotta taapelia mahdollisesti siirrettäessä se ei keikahtaisi kummallekaan puolelle.

Kun ensimmäinen kerros on saatu valmiiksi, laitetaan niiden päälle pystysuoraan taas tasaisin välein rimoja tai vastaavia puukappaleita, jotta eri kerrosten väliin jää ”hengitysrako”. Riittävän väljästi rakennetussa taapelissa puutavara kuivuu hyvin ja se näyttää muutenkin siistiltä. Sen jälkeen pinotaan samaa sahatavaraa samalla menetelmällä uusi kerros. Taapelin voi tehdä aina niin korkeaksi kuin itse yltää.

## Lähteet
*Jofatekniikka Oy (Internet Archive)
*Metsätappura Oy/Ohjeita omien tukkien sahausta tai sahatavaran höyläystä harkitsevalle 

### Viitteet
Pyhän Olavin kirkko (Jyväskylä)

**Pyhän Olavin kirkko** sijaitsee Jyväskylässä, Harjun kaupunginosassa. Kirkko valmistui Jyväskylässä toimivan Pyhän Olavin katolisen seurakunnan omaksi kirkoksi 1962. Kirkon nimi johtuu siitä, että jo vuonna 1593 perustettu Laukaan emäseurakunta kantoi Pyhän Olavin nimeä. 

Kirkon suunnitteli Olavi Kivimaa ajan tyylin mukaan. Hän pyrki Pyhän Olavin kirkossa pelkistettyyn ja koruttomaan ulkoasuun. Tuloksena oli betonirakenteinen pitkäkirkko, jonka julkisivut on verhottu valkosementtimosaiikkilaatoilla. Pyhimyksiä ja Raamatun hahmoja esittävät lasimaalaukset on tehnyt hollantilainen René Groenen (1924-2001).

Kirkon yhteyteen rakennettiin seurakuntakeskus, katolisten sisarten ylläpitämän leikkikoulun tilat, opiskelija-asuntola, pappila sekä asunnot ursuliinisääntökunnan sisarille.

Pyhän Olavin kirkko on luokiteltu maakunnallisesti arvokkaaksi rakennetuksi kulttuuriympäristöksi. 

Ennen kirkon valmistumista seurakuntalaiset käyttivät kappelia, mutta se jäi seurakunnan kasvaessa pieneksi. Nykyisin Pyhän Olavin seurakuntaan kuuluu suurin osa Keski- ja Itä-Suomea, ja seurakunnan jäsenmäärä on noin 450 henkeä.

## Kuvia

Tiedosto:Pyhan Olavin kirkko sivulta 20090406.jpg|Pyhän Olavin kirkko sivulta.
Tiedosto:Pyhan Olavin kirkko alamaesta 20090406.jpg|Pyhän Olavin kirkko kuvattuna alamäestä.


## Katso myös
* Luettelo Suomen katolisista kirkoista

## Lähteet

## Aiheesta muualla

* Pyhän Olavin seurakunta
* Keski-Suomen kirkot
Jukka Lampela

**Jukka Lampela** (s. 1964, Kittilä) on suomalainen tanssimuusikko, harmonikkataiteilija ja iskelmälaulaja. Hän on tullut tunnetuksi erityisesti Souvarit-yhtyeen jäsenenä. Hän jätti Souvarit loppuvuodesta 2013 ja perusti uuden Lapponia-yhtyeen.

## Elämä ja ura
Lampela syntyi maatalon poikana Kittilän Molkojärven Kylävaarassa Rauni ja Olavi Lampelan perheeseen. Hän kertoo saaneensa kipinän harmonikansoittoon television välityksellä nähtyään Aaro Kurkelan soittoa Lauantaitanssit -TV-ohjelmassa. Hän aloitti soittamisen itse 10-vuotiaana. Aluksi Lampela soitti kaksi vuotta korvakuulolta, mutta alkoi sen jälkeen soittaa nuoteista. Hän opiskeli muun muassa kansalaisopistossa sekä Lapin musiikkiopistossa Seppo Leinon johdolla. Hän osallistui myös useille harmonikansoittokursseille, joilla hän sai opastusta myös Veikko Ahvenaiselta, Aarre Lievoselta sekä Matti Rantaselta.

Lampela osallistui 1980-luvun alussa ahkerasti erilaisiin musiikkikilpailuihin ja saavutti niissä palkintosijoja. Hän esiintyi myös Rovaniemen kaupunginteatterin *Tangosäveltäjä*-produktiossa vuonna 1985 soittaen Unto Monosen tangoja. Vuonna 1986 Lampela voitti Kultainen Harmonikka -kilpailun kappaleilla *Metsälinna* ja *Illan hämärtyessä*. Kilpailun jälkeen hän liittyi 21-vuotiaana Souvarit -tanssiorkesteriin, jossa hän toimi harmonikansoittajana, kosketinsoittajana, sekä laulajana. Lampelan ensimmäinen soololevy laulajana julkaistiin huhtikuussa 2008.

Lampela harrastaa vapaa-aikanaan eränkäyntiä, metsästystä ja kalastusta.

## Saavutukset
*Viljo Vesterinen -kilpailun voittaja 1985
*Kultainen harmonikka -kilpailun voittaja 1986

## Levytykset
*Vapaa kulkemaan (TatsiaCD 151, 18. huhtikuuta 2008)
*Sun luo (The DigiLabel, 6. huhtikuuta 2010)
*Hymyä ja hyvää tuulta (Magnum Music, 2013)
*Sulle vain (2019)

Soololevyjen lisäksi Lampela on toiminut muusikkona lukuisissa Souvarit-tanssiorkesterin levytyksissä sekä harmonikkamusiikin kokoelmalevyillä.

## Lähteet

## Aiheesta muualla
*Jukka Lampelan sivusto 
*Jukka Lampelan levytykset äänitearkistossa
*Jukka Lampelan levytykset Fono.fi-sivustolla
Leo Glad

**Leo Glad** (s. 1. syyskuuta 1953) on suomalainen pappi, teologian tohtori ja muusikko.

## Opinnot

Glad on suorittanut seuraavat tutkinnot: nuorisotyönohjaaja (Suomen Raamattuopisto 1974), teologian maisteri (Helsingin yliopisto 1980), Doctor of Ministry (Minnesota Consortium of Theological Schools/Luther Seminary, USA 1995), ja teologian tohtori (Helsingin yliopisto 2003).
 Hän on tutkinut muun muassa kuntien ja seurakuntien yhteistyötä, rovastikunnallista toimintaa, strategista suunnittelua, etnisen ja uskonnollisen identiteetin säilyttämistä sekä kirkosta eroamisen syitä.

## Työura

Glad on toiminut vuodesta 1975 lähtien eri toimissa seurakunnissa ja kirkollisissa laitoksissa, ja evankelis-luterilaisen kirkon papiston apulaisina, vt. kappalaisina, vt. pappina, ja pappina eri seurakunnissa Suomessa ja Kanadassa alkaen vuodesta 1980. Kanadassa hän toimi lääninrovastina, kirkolliskokousedustajana, Suomi Konferenssin presidenttinä, *[[Isien Usko]]* (*Faith of Our Fathers)* -lehden vastaavana päätoimittajana ja viikoittaisen tv-ohjelman tuottajana ja toimittajana. Glad toimi Helsingin Munkkiniemen seurakunnan kirkkoherrana vuodesta 2005 vuoteen 2021 saakka, jolloin hän jäi eläkkeelle. Hän toimii Invalidiliiton Käpylän kuntoutuskeskuksen Synapsian sairaalasielunhoitajana. Vuonna 2010 Glad oli ehdokkaana Helsingin hiippakunnan piispanvaalissa.

## Musiikki ja harrastukset

Glad on opiskellut musiikkia Sibelius-Akatemiassa nuoriso-osastolla ja kanadalaisessa Lakehead Universityssä ja soittanut pasuunaa mm. Tapiola Big Bandissä, Thunder Bay Symphony Orchestrassa, Espoon Puhallinorkesterissa ja Karelia-puhallinorkesterissa. 1970-luvulla hän soitti gospelkokoonpano Pro Fidessä. Glad harrastaa kilpaurheiluna sekä maasto- että maantiepyöräilyä.

## Lähteet
Ray Bolger

**Ray Bolger** (oik. *Raymond Wallace Bulcao*; 10. tammikuuta 1904 – 15. tammikuuta 1987) oli yhdysvaltalainen näyttelijä, joka esiintyi niin teatterissa kuin elokuvissakin. Hän näytteli Variksenpelättiä vuoden 1939 elokuvassa *[[Ihmemaa Oz (vuoden 1939 elokuva)|Ihmemaa Oz]]*.

## Lähteet

## Aiheesta muualla
Espoon Puhallinorkesteri

**Espoon Puhallinorkesteri** on suomalainen puhallinorkesteri, jota on vuodesta 1982 alkaen johtanut pasunisti Simo Kanerva. Orkesterin ohjelmisto on monipuolinen ja kattaa runsaasti eri aikakausien musiikkia. Esiintymisiä on ollut Suomessa, Ruotsissa, Virossa, Alankomaissa, Belgiassa, Itävallassa, Unkarissa, Venäjällä ja Espanjassa.

Soukan Puhallinryhmänä vuonna 1972 perustettu orkesteri teki ensiesiintymisensä vuonna 1973 Espoon Leppävaarassa. 

## Lähteet

## Aiheesta muualla
* Viralliset sivut
Accept (albumi)

**Accept** on Accept-yhtyeen ensimmäinen studioalbumi, joka julkaistiin vuonna 1979. Yhtyeen basisti Peter Baltes laulaa kappaleet ”Seawinds” ja ”Sounds of War”.

## Kappaleet
#
#
#
#
#
#
#
#
#
#

## Lähteet

## Aiheesta muualla
* 
* Albumi Metal Archives -sivustolla
Parhaan kappaleen Golden Globe -palkinto

**Paras kappale** on yksi Golden Globe -palkinnon elokuville jaettavien palkintojen palkintosarjoista.

## Voittajat ja ehdokkaat

## Lähteet
*
Primetime Emmy 2008

**Vuoden 2008 Primetime Emmy -gaala** järjestettiin 21. syyskuuta 2008. Ohjelmien tekijät palkittiin *creative arts* -ohjelmassa 13. syyskuuta 2008.

Uutena palkintona gaalassa oli kategoria "paras juontaja tosi-tv-ohjelmassa tai tosi-tv-pohjaisessa kilpailuohjelmassa".

## Voittajat ja ehdokkaat

### Creative arts -palkinnot

## Aiheesta muualla

*IMDb: Emmy Awards: 2008
Predator (albumi)

**Predator** on Accept-yhtyeen yhdestoista studioalbumi, joka julkaistiin vuonna 1996. Se on toistaiseksi Acceptin viimeinen studioalbumi, jolla laulajana toimii Udo Dirkschneider.

## Kappaleet
#
#
#
#
#
#
#
#
#
#
#
#

## Kokoonpano
* Udo Dirkschneider – laulu
* Wolf Hoffmann – kitarat
* Peter Baltes – basso, laulu kappaleissa "Lay It Down" ja "It Ain't Over Yet", muu laulu kappaleessa "Crossroads"
* Michael Cartellone – rummut

## Lähteet

## Aiheesta muualla
* Predator discogs.com -sivustolla
*
3CG Records

**3CG Records** on Hanson-yhtyeen Isaac Hansonin, Taylor Hansonin ja Zac Hansonin vuonna 2003 perustama levy-yhtiö.

3CG on lyhennys sanoista Three Car Garage (kolmen auton autotalli), joka viittaa Hansonin vuonna 1998 julkaistuun kokoelmalevyyn sekä levy-yhtiön studion toimitiloihin. http://www.cookingvinyl.com/artist_info.php?id=12 

Tällä hetkellä yhtiöllä ei ole muita artisteja kuin Hanson, mutta tulevaisuudessa yhtiö aikoo kiinnittää myös muita yhtyeitä ja artisteja. http://www.theticker.org/2.10644/hanson-launches-3gc-their-new-record-label-1.1418214

## Levy-yhtiön yhtyeet
* Hanson

## Lähteet
*

*

## Aiheesta muualla
* Hansonin viralliset sivut
Lethrini

**Lethrini** on kovakuoriaisten (Coleoptera) Geotrupinae-alaheimoon kuuluva tribus.

## Sukuja
* *[[Allotrupes]]*
* *[[Anoplotrupes]]*
* *[[Baraudia]]*
* *[[Ceratotrupes]]*
* *[[Ceratophyus]]*
* *[[Enoplotrupes]]*
* *[[Geotrupes]]*
* *[[Jekelius]]*
* *[[Mycotrupes]]*
* *[[Odonteus]]*
* *[[Phelotrupes]]*
* *[[Trypocopris]]*
* *[[Typhaeus]]*
* *[[Zuninoeus]]*
Ala-Urpala

**Ala-Urpala** () on yksi Virolahden kylistä, jotka ovat toisen maailmansodan jälkeen jääneet Venäjän puolelle nykyistä itärajaa. Se oli itäisin kylä Virolahden pitäjässä, sijaiten Säkkijärven rajalla ja Suomenlahden rannalla. Kylän halki virtasi ja sen kohdalla mereen laskeva Urpalanjoki.

Ala-Urpalassa 1600-luvulta alkaen sijainnut kartano, Ala-Urpalan hovi, käsitti koko kylän. Se oli pitkän aikaa esimerkiksi Mellin, Sesemann ja Alfthan -sukujen omistuksessa. Hovin uuden, noin vuonna 1835 valmistuneen päärakennuksen piirsi Carl Ludvig Engel. Silloisen kartanon osti vuonna 1916 maanviljelijä Manu Seppälä. Hän myi Kartanoon vielä kuuluvia torppia itsenäisiksi tiloiksi. Vuonna 1921 Virolahden kunta osti kartanon päärakennuksen kansakouluksi.

## Kirjallisuutta
*Martti Saksa, Maija Äärimaa (toim.): Virolahden Ala-Urpala. julk. Ala-Urpala-seura, Miehikkälä 1984, 87 s. 
*Ala-Outinen, Pertti: Idylliä ja dramatiikkaa: hovielämää Alftanien Ala-Urpalassa. Säkkijärvi, n:o 2 1996, s. 3.
Dno (täsmennyssivu)

**Dno** voi olla

*Dno, Venäjän kaupunki.
*Dnon piiri, hallinnollinen alue Venäjällä.
*DNO International ASA, norjalainen öljy-yhtiö.
Simo Pulkki

**Simo Pulkki** (s. 26. joulukuuta 1982 Helsinki) on suomalainen jääkiekkoilija. Isokokoinen Pulkki on peruspuolustaja, joka tunnetaan kovasta pelityylistään.

Pulkki pelasi ensimmäisen SM-liigaottelunsa Jokereissa 2006–2007. Tämän jälkeen hän on pelannut liigaa KalPassa ja SaiPassa sekä Mestistä Kiekko-Vantaassa, Hokissa ja Jukureissa. Kauden 2010–2011 hän pelasi Ranskan pääsarjan Chamonix’ssa.

Ranskassa pelatun kauden jälkeen Pulkki palasi kotiseudulleen Riihimäelle ja pelasi Peltosaaren Nikkareiden 2. Divisioonajoukkueessa kaksi ottelua.

## Lähteet
* 

## Aiheesta muualla
*Profiili jatkoaika.comissa
Anthony Higgins

**Anthony Higgins** (s. 9. toukokuuta 1947 Northampton Iso-Britannia) on brittinäyttelijä. Hänen vanhempansa olivat irlantilaisia, jotka olivat Etelä-Irlannista muuttaneet toisen maailmansodan aikana.

## Ura

Higgins aloitti näyttelemällä teatterissa ja vuonna 1967 hänestä tuli ammattinäyttelijä. Hänen ensimmäiset merkittävät elokuvaroolinsa olivat elokuvissa *A Walk with Love and Death* (1969), *Taste the Blood of Dracula* (1970) ja kulttielokuvassa *Vampire Circus* (1972). Uransa alkuvaiheilla Higgins käytti nimeä **Anthony Corlan**.

Higgins esiintyi mm. elokuvassa *Flavia, la monaca musulmana* (1974), tv-sarjoissa ja näyttämöllä Royal Shakespeare Companyn kanssa. Higgins kutsuttiin Hollywoodiin esittämään pientä roolia Goblerina elokuvassa *[[Kadonneen aarteen metsästäjät]]*. Vuonna 1982 brittiläinen ohjaaja Peter Greenaway valitsi Higginsin pääosaan elokuvaansa *Piirtäjän sopimus*. 

Higgins näytteli sekä Sherlock Holmesia että vihollista kahdessa eri dekadissa uransa aikana. Hän oli vihollisena elokuvassa *Young Sherlock Holmes* (1985) ja Sherlock Holmes itse elokuvassa *1994 Baker Street: Sherlock Holmes Returns* (1993).

Vuonna 2000 hän käsikirjoitti ja ohjasi oman elokuvansa *Blood Count*. Se esitettiin vain muutamilla filmifestivaaleilla.

Higgins on myös muusikko: hän soittaa flyygelitorvea.
Veli-Matti Hynninen

**Veli-Matti Hynninen** (s. 15. tammikuuta 1944) on suomalainen evankelis-luterilaisen kirkon pappi. 

Hynninen toimi Loviisan suomalaisen seurakunnan kirkkoherrana vuosina 1980–2012. Hän toimi Porvoon rovastikunnan lääninrovastina 1994-1999, pappina Helsingin hiippakunnan eri seurakunnissa. Jaksoja Espoon ja Mikkelin hiippakunnan pappina. Pappiskutsumuksen lisäksi hän on opiskellut viestintää ja toiminut journalistina ja kolumnistina eri medioissa. Hän oli kirkkoherran virkansijaisena muun muassa Helsingin Kulosaaressa, Artjärvellä, Pukkilassa, Lapinjärvellä, Pohjassa, Hangossa,Enonkoskella. Helsingin hiippakunnan vt.notaarina. Helsingin Kallion seurakunnan kappalaisena. 

Hän toimii Kallion seurakunnan vapaaehtoispappina ja hoitaa kirkollisia toimituksia jumalanpalveluksia, seurapuhuja eri seurakunnissa.

Hynninen on Loviisan rauhanfoorumin perustajajäsen 1987 ja pääsihteeri, Loviisan Kulttuuri- ja Ympäristöliikkeen perustajajäsen ja varapuheenjohtaja, Suomen kristillisen rauhanliikkeen valtuuskunnan ja hallituksen jäsen, Helsingin Etykin (CSCE-kokous Helsingissä) tarkkailijajäsen. Rauhanlähettiläs. Helsingin hiippakunnan jumalanpalvelus- ja musiikkitoimikunnan puheenjohtaja, Herättäjä-Yhdistyksen aluetoimikunnan puheenjohtaja ja alueyhdyshenkilö, Kirkon rauhan- ja ihmisoikeustoimikunnan (RIO) jäsen, Helsingin Savonlinna-seuran varapuheenjohtaja, Suomi-Uganda-seuran varapuheenjohtaja. 

Hän on toiminut sanomalehti-,radio- ja tv-journalistina mm. YLEn, MTV3:n, STT:n ja Radio Dein tuotannossa. Rovastin raportti tv-sarja.  Kolumnisti, esseisti, artikkelitoimittaja. Julkaissut kirjoja, artikkeleita, historiikkeja, radiopakinoita, tallenteita.  Miksi minusta pappi-kirja (toim.), Liehuvat liperit, Pappilan Pankolta -kolunmneja.

Kunnianosoituksina Hynnisellä on muun muassa Unkarin Csömörin kunniaporvari, OCM-Suomenlahti Konstantinuksen ritarikunnan perustajajäsen ja 1. komtuuri, kamarineuvos 2011, Ortodoksikirkon siunauskirja, Pyhän Johanneksen kunniaristi Viron Haapsalu, Albanian presidentin The Title for Special Civil Merits- kunniamerkki, Soitainvalidien  Veljesliiton kultainen ansiomerkki. Hän sai Kristillisen rauhanpalkinnon vuonna 1992. Vuonna 1998 hän sai Suomen Valkoisen Ruusun ritarikunnan ensimmäisen luokan ritarimerkin.

Hynninen toimii radiotoimittajana ja -pakinoitsijana (muun muassa Loviisan Sanomissa ja Radio DeissäRadio Dei) ja kolumnistina (muun muassa *[[Loviisan Sanomat]]*). Hän suoritti vuosina 1963–1964 varusmiespalveluksen ja yleni vuonna 1999 reservin luutnantiksi. Hän on tehnyt pitkään rauhantyötä, tullut tunnetuksi siviilipalveluksen käyneiden puolestapuhujana ja toiminut kouluttajana Lapinjärven koulutuskeskuksessa Lapinjärvellä. Hän perusti Loviisan rauhanfoorumin.

Vuosina 1994–1999 Hynninen toimi Porvoon rovastikunnan lääninrovastina.

## Lähteet
* Veli-Matti Hynnisen arkisto

### Viitteet
US F1 Team

**US F1 Team** oli yhdysvaltalainen talli, joka ilmoittautui Formula 1 -sarjaan kaudelle 2010. Talli kuitenkin kohtasi ylitsepääsemättömiä ongelmia, eikä näin ollen päässyt osallistumaan kaudelle. Talli olisi käyttänyt muiden tulokastallien tapaan Cosworthin moottoreita. Tallin perustajat ovat Ken Anderson ja Peter Windsor.

25. tammikuuta 2010 talli julkisti toiseksi kilpakuljettajakseen argentiinalaisen José María Lópezin.

Talli ei pohjautunut olemassa olevaan pikkuformulatalliin, vaan se oli kokonaan uusi yritys. Se sai kaudelle 2010 valmiiksi yhden monokokin.

## Auto
* US F1 Type 1

## Lähteet

## Aiheesta muualla
* Tallin sivusto
Francis Harper

**Francis Harper** (17. marraskuuta 1886 Southbridge, Massachusetts – 17. marraskuuta 1972 Chapel Hill, Pohjois-Carolina) oli yhdysvaltalainen biologi ja lintutieteilijä.

Harper valmistui Cornellin yliopistosta 1914 ja palkattiin saman tien eläintieteilijäksi Kanadaan Athabascaan ja Isolle Orjajärvelle suuntautuneelle tutkimusmatkalle, jota johti Charles Camsell. Palveltuaan upseerina Ranskassa ensimmäisessä maailmansodassa Harper palasi 1920 Athabascaan, jossa hän tutkijatovereineen keräsi 1&nbsp;200 linnun ja 350 nisäkkään kokoelman. Vuosina 1919–1932 Harper julkaisi sarjan kirjoituksia alueen kasvistosta ja eläimistöstä. Alexander Wetmoren mielestä hän oli ainoa amerikkalainen eläintieteilijä, joka tiesi kuinka kirjoitetaan.

Vuonna 1925 Harper väitteli Cornellissa filosofian tohtoriksi vuonna 1914 keräämästään aineistosta. Väitöskirjan nimi oli *A faunal reconnaissance in the Athabaska and Great Slave Lakes region*. Vuosien 1920 ja 1947 välisenä aikana Harper työskenteli useissa biologiaan liittyvissä organisaatioissa. Hän oli luonteeltaan äkkipikainen ja omapäinen, eikä kyennyt työskentelemään sellaisten ihmisten kanssa, joista ei pitänyt tai ei arvostanut. 1945 hän julkaisi teoksen *Extinct and Vanishing Mammals of the Old World* ja 1958 teoksen *The Travels of William Bartram*. 1947 Harper palasi Kanadan tutkimusalueilleen, nyt lentokoneella, kun hän edellisillä kerroilla oli liikkunut kanootilla ja lotjalla. Mukanaan hän toi nuoren eläintieteilijän Farley Mowatin Toronton yliopistosta. Harper keräsi jälleen mittavan kokoelman ja julkaisi useita kirjoituksia retkensä tuloksista. Vuonna 1953 hän teki viimeisen retkensä samoille alueille. 1963 hän julkaisi teoksen *Caribou and Eskimos*. Kaikkiaan hän julkaisi noin 135 tieteellistä kirjoitusta.

Harper nimesi linnuista pikkumyrskysukeltajan (*Pelecanoides georgicus*) yhdessä Robert Cushman Murphyn kanssa.

## Lähteet
* Muistokirjoitus (''Arctic'' 53.)
DNO International

**DNO International ASA** on norjalainen öljy-yhtiö. DNO listautui Oslon pörssiin ensimmäisenä öljy-yhtiönä vuonna 1974. Sen pääkonttori sijaitsee Oslossa ja se toimii operaattorina tai aktiivisena partnerina useilla öljy- ja kaasukentillä Britanniassa, Jemenissä, Irakissa, Päiväntasaajan Guineassa, Mosambikissa ja Syyriassa.

## Lähteet
Lithopoma

***Lithopoma***  on meressä elävien kotiloiden suku. Siihen kuuluu ainakin viisi lajia.

*Lithopoma*-suvun kotiloita suositaan meriakvaarioissa, koska ne syövät tehokkaasti ei-toivottuja leviä kuten rihmalevää, sekä sinilevää ja Diotoma-ruskolevää, jota esiintyy varsinkin vasta perustetussa akvaariossa. Akvaarioharrastuksen parissa ne tunnetaan edelleen vanhalla nimellään *Astraea* - etenkin *Astraea tecta* (nykyinen *Lithopoma tectum*)  Erakkoravut saattavat tyhjentää elävänkin Lithopoma-kotilon kuoren asunnokseen.

Litophoma-suvun kotilot ovat herkkiä veden laadun nopeille muutokselle ja veteen liuenneelle kuparille. Siksi kuparipohjaisia lääkkeitä ei voi käyttää niiden kotiakvaariossa.

## Sukuun kuuluvia lajeja
* Lithopoma americanum
* Lithopoma caelatum
* Lithopoma gibberosa
* Lithopoma tectum
* Lithopoma tuber

## Lähteet

## Aiheesta muualla
*Astraea tecta  Aquarium wiki
Astraea

**Astraea** voi viitata seuraaviin asioihin:

* Astraia (lat. *Astraea*), kreikkalaisen mytologian oikeuden jumalatar
* *[[Lithopoma|Astraea]]*, kotilosuku
* 5 Astraea, asteroidi
;Britannian kuninkaallinen laivasto
* HMS Astraea (1739), varastolaiva
* HMS Astraea (1781), Active-luokan 32-tykkinen viidennen luokan alus
* HMS Astraea (1810), Apollo-luokan 36-tykkinen viidennen luokan alus
* HMS Astree (1810), 38-tykkinen viidennen luokan alus
* HMS Astraea (1893), Astraea-luokan risteilijä
;Ruotsin merivoimat
*HMS Astrea (1908), 1. luokan torpedovene
*HMS Astrea (T112), Plejad-luokan torpedovene
*HMS Astrea (A505), Altair-luokan koululaiva
Lars Hedman

**Lars Magnus Hedman** (s. 14. tammikuuta 1953 Oulu) oli Österbottens Tidningin päätoimittaja 2008–2011. Hedman toimi aiemmin ÖT:n edeltäjän Jakobstads Tidningin päätoimittajana, jonka palvelukseen hän tuli vuonna 1985. Hän on opiskeluajoista lähtien innokkaasti harrastanut sci-fiä ja oli mukana perustamassa Turun Science Fiction Seuraa vuonna 1977.

Hedman kirjoitti ylioppilaaksi 1973 ja valmistui diplomiekonomiksi Åbo akademista 1978. Työurallaan hän toimi Österbottningenin toimitussihteerinä 1979–1980, Teollisuusvakuutuksen tiedotuspäällikkönä 1980–1985, Jakobstads Tidningin taloustoimittajana 1985–1987, toimituspäällikkönä 1987–1992, päätoimittajana 1992–2006, Jakobstads Tidnings ab:n toimitusjohtajana 1997–2006, HSS Media ab:n vastaavana päätoimittajana 2006–2008 ja Österbottens Tidningin päätoimittajana 2008–2011.

## Lähteet
Cyphastrea

***Cyphastrea*** on kivikorallien suku, johon kuuluu ainakin seitsemän lajia. Joitakin pidetään joskus meriakvaarioissa.
Ne luokitellaan lyhytpolyyppisiin eli SPS-kivikoralleihin. Ne pärjäävät kohtalaisessa tai melko vähäisessä valossa, mutta tarvitsevat  kalkkipitoisen veden, ja melko voimakkaan virtauksen, joka tuo niiden pyyntilonkeroiden ulottuville eläinplanktonia..

*Cyphastrea decadia* on ainoa laji, joka kasvattaa haaraisen puumaisen varren,  muiden runko on levymäinen. Rungon pinnalla on pyyntilonkeroita pyöreinä mykeröinä. Väriyhdistelmät voivat olla hätkähdyttäviä, esimerkiksi punaiset lonkerot sinisessä rungossa, tai useammin tummanpunaiset lonkerot vaaleanpunaisessa rungossa tai kokonaan vihreä. Lonkeroryppäiden keskiosa voi olla vielä kolmatta väriä: vihreä runko, punaiset lonkerot, vaaleanpunaiset keskukset

Cyphastrea-lajeja tavataan (indopasifisen merialueen eri osissa sekä Punaisellamerellä.

## Lajeja
* *Cyphastrea agassizi*  (indopasifisen merialueen keskiosat, Havaiji)
* Cyphastrea chalcidicum  (Afrikan itärannikko, Seychellit)	 
* Cyphastrea decadia  (indopasifisen merialueen keskiosat)
* Cyphastrea hexasepta (Punainenmeri)
* Cyphastrea japonica (Tyynenmeren luoteisosat)
* Cyphastrea microphthalma (Afrikan itärannikko, Punainenmeri, Seychellit)
* Cyphastrea ocellina (indopasifisen merialueen keskiosat, Havaiji) 	 
* *Cyphastrea serailia* (Afrikan itärannikko, Punainenmeri, Seychellit)

## Lähteet
Vera Farmiga

**Vera Ann Farmiga** (s. 6. elokuuta 1973 Clifton, New Jersey) on yhdys­valtalainen näyttelijä, ohjaaja ja tuottaja. Hänet tunnetaan muun muassa rooleistaan elo­kuvissa *[[Running Scared (vuoden 2006 elokuva)|Running Scared]]* (2006), *[[The Departed]]* (2006), *[[Poika raidallisessa pyjamassa (elokuva)|Poika raidallisessa pyjamassa]]* (2008), *[[Ottolapsi (elokuva)|Ottolapsi]]* (2009) ja *[[Kirottu (elokuva)|Kirottu]]* (2013). Hän sai parhaan nais­sivu­osan Oscar-ehdokkuuden elo­kuvasta *[[Up in the Air]]* (2009).

## Varhainen elämä

Farmiga syntyi ja kasvoi eristyneessä amerikan­ukrainalaisessa yhteisössä. Hänen vanhempansa ovat amerikan­ukrainalaisia maahan­muuttajia. Isä on tietokone­ohjelmien analyytikko ja äiti opettaja. Farmiga on perheen seitsemästä lapsesta toiseksi vanhin ja hän oppi puhumaan englantia kuusi­vuotiaana. 

## Yksityiselämä

Farmiga oli naimisissa näyttelijä Sebastian Rochén kanssa vuosina 1997–2004. Vuonna 2008 Farmiga meni naimisiin muusikkona toimivan Renn Hawkeyn kanssa, heillä on kaksi lasta: poika ja tyttö. Farmigan sisko Taissa Farmiga on myös näyttelijä.

## Valikoitu filmografia

* *[[Running Scared (vuoden 2006 elokuva)|Running Scared]]* (2006)
* *[[The Departed]]* (2006)
* *[[Poika raidallisessa pyjamassa (elokuva)|Poika raidallisessa pyjamassa]]* (2008)
* *[[Ottolapsi (elokuva)|Ottolapsi]]* (2009)
* *[[Up in the Air]]* (2009)
* *[[Kirottu (elokuva)|Kirottu]]* (2013)
* *[[Bates Motel (televisiosarja)|Bates Motel]]* (2013–2017)
* ''Kirottu 2'' (2016)
* ''Annabelle Comes Home'' (2019)
* ''Kirottu 3: Paholaisen vallassa'' (2021)

## Lähteet

## Aiheesta muualla

*
Kulttuuritalo Korundi

**Kulttuuritalo Korundi** on Rovaniemen vuonna 2011 avattu Kulttuuritalo, jonka tilat on kunnostettu vuonna 1933 rakennetusta postiautovarikosta. Postiautovarikko on yksi harvoista toisessa maailmansodassa säilyneitä rakennuksista Rovaniemellä. Rovaniemen taidemuseo toimi jo aiemmin osassa entistä varikkoa, jotka kunnostettiin vuosina 2009–2011 uudeksi kulttuuritaloksi muun muassa Euroopan aluekehitysrahaston rahoittaman projektin avulla. Sisäpihalle rakennettiin uudisrakennuksena erillinen monitoimisali, joka on Rovaniemen kaupunginorkesteri – Lapin kamariorkesterin kotisali. Soittajilla on uudessa talossa harjoitustilat. Rovaniemen taidemuseolle lisättiin näyttelytilaa, taidevarastoja ja toimistotiloja. Korundi avattiin toukokuussa 2011.

Postiautovarikko on rakennettu 1930-luvun alkupuolella. Se on kaksikerroksinen, pitkänomainen punatiilinen rakennus, jonka pohjoispuolella on raunioiden purkutiilistä rakennettu laajennus, johon vuonna 1986 avattiin professori Juhani Pallasmaan suunnitelmien mukaan tehdyt taidemuseon tilat. Lapinkävijäntielle avautuvan pääoven edessä on neljä graniittipylvästä.

Korundi sai nimensä yleisölle suunnatun nimikilpailun tuloksena. Lapissa esiintyy hyvälaatuisena mineraalia korundia, jota tavataan usein kultahuuhdonnassa. 

Rakennuksen kokonaispinta-ala on 5 300 m².

## Lähteet

## Aiheesta muualla
Ahdistus (tunne)

**Ahdistus** on tunnetila, johon voi liittyä tuskaisuutta, pelokkuutta, paniikkioireita, huolestuneisuutta ja univaikeuksia. Ajoittainen ahdistus on osa kaikkien ihmisten elämää. Ahdistus muuttuu mielenterveyden häiriöksi, mikäli se on suhteettoman suurta (pieni tilanne tuottaa suurta ahdistusta), jatkuu pitkään stressaavan tilanteen jälkeenkin tai esiintyy ilman ulkoista syytä.

## Syyt

Ahdistus on pelon tavoin normaali sopeutumisreaktio. Pelko on reaktio vaaraa ennustavaan ärsykkeeseen. Ahdistuksen kohde ei usein ole yhtä selkeä kuin pelon kohde, ja ahdistuksen kohde voi olla ajallisesti kauempana tulevaisuudessa. Pelko on aistilähtöistä, kun taas ahdistus on kognitiolähtöistä.

Pelko ja ahdistus esiintyvät hyvin samanlaisina eri eläimillä, eli ne ovat *[[evoluutio|evolutiivisesti]] konservoituneita*.

Monet lääkeaineet voivat aiheuttaa sivuvaikutuksena ahdistuneisuutta. Tällaisia lääkeaineita ovat muun muassa analgeetit, anestesia-aineet, väsyttävät antihistamiinit, antikolinergiset aineet, ehkäisytabletit, epilepsialääkkeet, sympatomimeetit, insuliini, kilpirauhashormonit, litium, masennuslääkkeet, Parkinsonin taudin lääkkeet, psykoosilääkkeet, sydänlääkkeet ja verenpainelääkkeet.

Ahdistuneisuushäiriöt ovat mielenterveyden häiriöitä, joiden oireisiin kuuluu ahdistuksen tunne. Ahdistuneisuushäiriöt ovat tavallisimpia mielenterveyden häiriöitä. Ahdistuneisuushäiriö puhkeaa yleensä ympäristötekijöiden ja perinnöllisen alttiuden yhteisvaikutuksesta. Ahdistuneisuus voi olla myös skitsofrenian ennakko-oire.

## Hoito

Ahdistuneisuutta voidaan lievittää itse tai läheisen tukemana muun muassa
* kirjaamalla ylös omia arvoja ja toiveita ja tekemällä näiden mukaisia elämänmuutoksia
* kirjaamalla ylös aiemmin mieltä piristäneitä aktiviteetteja ja lisäämällä näitä elämään
* parantamalla omaa elämänhallinnan tunnetta ja fyysistä terveyttä pyrkimällä säännöllisempään uni-, ruokailu- ja liikuntarytmiin
* pitämällä päiväkirjaa havainnoiden omia ajatuksia, tunteita, tuntemuksia ja toimintaa eri tilanteissa
* kirjaamalla ylös ahdistuksen mahdollisia syitä pohtimalla omaa elämää aina varhaisista kokemuksista lähtien 
* tunnistamalla ahdistusta edeltäviä varomerkkejä omassa mielessä tai toiminnassa ja harjoittelemalla näihin sopivia vasteita (esimerkiksi ajatuksen haastaminen)
* kirjaamalla päivän aikana heränneet huolet ja käsittelemällä näitä päivään varatun lyhyen huolihetken aikana
* ratkaisemalla tekemättömiä vaikeita päätöksiä listaamalla ja vertailemalla eri vaihtoehtojen hyötyjä ja haittoja
* pohtimalla huolien todellista todennäköisyyttä ja niiden realisoitumisesta selviytymistä ja
* altistumalla vähitellen pelon kohteelle mielikuvaharjoittelun kautta.

## Katso myös

* Masennus

## Lähteet

## Aiheesta muualla
Jääkiekon naisten maailmanmestaruuskilpailut 2009

**Jääkiekon naisten maailmanmestaruuskilpailut 2009** käytiin 4.–12. huhtikuuta Hämeenlinnassa Suomessa. Maailmanmestaruuden voitti Yhdysvallat päihittämällä Kanadan loppuottelussa. Pronssia saavutti Suomi voittamalla Ruotsin.

## Pelijärjestelmä
Turnaus oli viimeinen, jossa oli käytössä poikkeuksellinen, yhdeksälle joukkueelle suunniteltu ottelukaavio. Seuraaviin, vuoden 2011 kisoihin joukkuemäärä pudotettiin kahdeksaan.

Systeemissä yhdeksän joukkuetta jaettiin ensin kolmeen kolmen joukkueen alkulohkoon (A-, B-, ja C-lohkot), joissa joukkueet pelasivat yhden ottelun kumpaakin vastustajaansa vastaan.

Tämän jälkeen muodostettiin jatkolohkot seuraavasti: Lohkovoittajat pelasivat samalla tyylillä keskenään välieräsarja D:n, jonka voittaja ja kakkonen etenivät loppuotteluun, kun taas kolmonen putosi pronssiotteluun. Lohkokakkoset puolestaan pelasivat välieräsarja E:n, jonka voittaja eteni pronssiotteluun välieräsarja D:n kolmosta vastaan. Välieräsarja E:n kakkonen sijoittui turnauksessa viidenneksi ja kolmonen kuudenneksi. Alkulohkojen kolmoset puolestaan pelasivat putoamissarja F:n, jonka voittaja ja kakkonen jäisivät A-sarjaan, mutta kolmonen putoaisi B-sarjaan. Mutta koska seuraaviin kisoihin joukkueitten määrää pudotettiin kahdeksaan, nyt myös putoamissarja F:n kakkonen pudotettiin B-sarjaan.

Välieräsarjojen jälkeen välieräsarja D:n kolmonen ja välieräsarja E:n voittaja pelasivat pronssiottelun niin, että välieräsarja D:n kolmonen oli kotijoukkue ja välieräsarja E:n voittaja vierasjoukkue. Turnauksen lopuksi pelattiin loppuottelu, jossa kamppailivat välieräsarja D:n voittaja ja kakkonen. Näistä välieräsarja D:n voittaja pelasi kotijoukkueena ja kakkonen vierasjoukkueena.

## Alkusarja
### Ryhmä A

### Ryhmä B

### Ryhmä C

## Välisarja
### Ryhmä D

Yhdysvallat ja Kanada selviytyivät loppuotteluun, Suomi putosi pronssiotteluun.

### Ryhmä E

Ruotsi selviytyi pronssiotteluun.

## Sijat 7.–9.

Sveitsi säilytti paikkansa A-sarjassa, Japani ja Kiina putosivat B-sarjaan.

## Mitaliottelut
### Pronssiottelu

### Loppuottelu

## Loppusijoitukset

## Lähteet
* Virallinen kisasivusto  
* Kansainvälisen Jääkiekkoliiton sivusto 

### Viitteet
Kurt Wise

**Kurt Patrick Wise** on yhdysvaltalainen kreationisti, paleontologi ja geologi. Hän valmistui Chicagon ja Harvardin yliopistoista. Häntä opetti muiden muassa Stephen Jay Gould. Wise kuuluu nuoren Maan kreationisteihin; hän perustelee Raamatulla näkemystään Maan hyvin nuoresta iästä.

Wise on opettanut Bryan Collegessa ja Etelän baptistien teologisessa seminaarissa.

## Lähteet
Ising-malli

**Ising-malli** on statistisen mekaniikan matemaattinen malli, jossa kullakin spinillä on kaksi mahdollista arvoa ja spin vuorovaikuttaa ainoastaan vieressään oleviin spineihin.  Tavanomaisesti Ising-mallia käytetään yksinkertaistettuna kuvauksena ferromagnetismista. Kaksiulotteinen Ising-malli oli myös historiallisesti merkittävä sillä se tarjosi ensimmäisen eksaktisti ratkeavan esimerkin systeemistä jossa tapahtuu faasimuutos.

## Historia

Ising-mallin keksi alun perin Wilhelm Lenz, mutta malli sai kuitenkin nimensä Lenzin oppilaalta Ernst Isingiltä, joka julkaisi ensimmäisen Ising-mallia koskevan artikkelin vuonna 1925. Tuolloin ratkaistiin vasta yksiulotteinen malli, jossa magneettista faasimuutosta ei ilmeenny. Virheellisesti Ising oletti, ettei faasimuutosta löydy useampiulotteisistakaan malleista, mutta hän oli väärässä, sillä kaksi- ja useampiulotteisissa Ising-malleissa faasimuutos ilmenee.

Kaksiulotteisen Ising-mallin ilman ulkoista magneettikenttää ratkaisi norjalainen fyysikko Lars Onsager vuonna 1944.

## Matematiikkaa

Energia Ising-mallissa välittyy vierekkäisten spinien vuorovaikuttaessa toisiinsa. Energiaa siirtyy myös ulkoisen magneettikentän muuttaessa hilassa spinien suuntaa.

Spinhilassa spinit vaikuttavat vain vieressään oleviin spineihin ja kullakin spinillä voi olla joko arvo S=-1 tai S=1. Ising-mallissa järjestelmän energia määritellään yhtälöllä
: E = - \sum_{ij}J_{ij}S_iS_j,
missä siis summataan kaikkien vierekkäisten spinien tulo kerran. Alaindeksit i ja j kuvaavat vieretysten olevia spinejä. Jos vierekkäiset spinit ovat kummatkin samoja, niin tulo S_iS_j=+1 ja jos vierekkäisillä spineillä on eri spinluku, tulo on S_iS_j=-1. Yhtälössä J_{ij} on kytkentävakio. Jos J_{ij}>0, niin kyseessä on ferromagneetti, jolloin järjestelmän kaikki spinit ovat samat. Kun J_{ij}, niin järjestelmä on antiferromagneettinen, jolloin joka toinen spin on 1 ja joka toinen -1. Jos J_{ij}=0, niin spinit eivät vuorovaikuta keskenään ja ovat siis täysin satunnaisessa järjestyksessä.

## Lähteet

## Aiheesta muualla
*K. Binder (2001), "Ising model", in Hazewinkel, Michiel, Encyclopaedia of Mathematics, Kluwer Academic Publishers, ISBN 978-1556080104

*I. A. Stepanov, "Exact Solutions of the One-Dimensional, Two-Dimensional, and Three-Dimensional Ising Models", – Nano Science and Nano Technology: An Indian Journal. 2012. Vol. 6. No 3. 118–122. The paper is on the Journal’s website with a free access.
Rikkidikloridi

**Rikkidikloridi** (SCl2) on myrkyllinen rikin ja kloorin muodostama yhdiste. Se on yksinkertaisin kloorin sulfideista. Rikkidikloridia käytetään orgaanisessa synteesissä ja valmistettaessa muita rikin yhdisteitä. Huoneenlämpötilassa aine on punainen neste.

## Valmistus
Rikkidikloridia voidaan valmistaa rikistä ja kloorista. Reaktion ensimmäisessä vaiheessa rikki ja kloori reagoivat muodostaen dirikkidikloridia, joka reagoi edelleen kloorikaasun kanssa muodostaen rikkidikloridia. Jälkimmäinen reaktio on huoneenlämpötilassa hidas ja katalyytteinä käytetäänkin ferrikloridia tai jodia. Dirikkidikloridin ja kloorin reaktio on myös tasapainoreaktio. Pieni määrä fosforipentakloridia siirtää tasapainoa rikkidikloridin puolella. Kumpikin aineen valmistuksessa käytetyistä reaktioista ovat eksotermisiä.

:¼ S8  +  Cl2  →  S2Cl2; ΔH = −58,2 kJ/mol
:S2Cl2  + Cl2    2 SCl2; ΔH = −40,6 kJ/mol

## Reaktioita
Rikkidikloridia voidaan käyttää liittämään klooria tyydyttymättömien yhdisteiden kaksoissidoksiin. Ensimmäisen maailmansodan aikana rikkidikloridia käytettiin valmistettaessa sinappikaasun esiastetta 2-kloorietyylisulfenyylikloridia. 

Rikkidikloridia voidaan käyttää rikkitetrafluoridin valmistamiseen. Rikkidikloridi reagoi natriumfluoridin kanssa asetonitriililiuoksessa. 

Rikkidikloridi hajoaa hydroksidi-ionien vaikutuksesta, jolloin syntyy kloridi- ja tiosulfaatti-ioneja sekä vettä. 
:2 SCl2 + 6 OH- → 4 Cl- + S2O32- + 3 H2O

## Turvallisuus
Rikkidikloridi on myrkyllistä. Aineen hengittäminen aiheuttaa hengitysvaikeuksia ja kurkkukipua. Nieleminen saa aikaan huonoa oloa ja voi johtaa myös pyörtymiseen. Aine aiheuttaa vakavia syövytysvammoja joutuessaan kosketuksiin ihon tai silmien kanssa. Rikkidikloridi on myös haitallista ympäristölle ja erityisesti vesieliöille. 

## Lähteet
Tiffany (kissarotu)

**Tiffany** eli **chantilly** ja **tiffanie** ovat kaksi läheisesti toisiaan muistuttavaa puolipitkäkarvaista kissarotua, jotka on kehitetty toisistaan erillään. Kumpikaan ei ole toistaiseksi kansainvälisesti tunnustettu rotu. 
## Tiffany/chantilly
Tiffany syntyi Yhdysvalloissa vuonna 1967, kun kaksi sukutaustaltaan tuntematonta suklaata puolipitkäkarvaa tuottivat vanhempiaan muistuttavan pentueen. Rodun jalostuksessa ei tiffaniesta poiketen ole käytetty lainkaan burmaristeytystä.

Rodun pää muistuttaa burmaa. Se on yläosastaan pyöristynyt, ja korvalehdet ovat etäällä toisistaan. Silmät ovat kultaiset tai keltaiset. Turkki on hieno ja silkkinen, ja siinä on selkeä töyhtökaulus. Hännän karvoitus on muuta turkkia pidempää. Alkuperäisellä tiffanylla oli mustan burman ruskea väri, tosin sävyltään vaaleampaa. 

## Tiffanie
Vuonna 1981 Isossa-Britanniassa vahingossa tapahtunut burman ja chinchillan pariutuminen tuotti vastaavanlaisen kissan. Sille annettiin sama, mutta eri tavalla kirjoitettu nimi, koska tiffany oli jo Governing Council of Cat Fancyn rekisterissä kasvattajanimenä. Tiffanien jalostamisessa on käytetty etenkin alkuaikoina paljon burmillaa, ja myöhemmin rotuun on risteytetty myös burmaa. Tiffanie esihyväksyttiin Isossa-Britanniassa vuonna 1990.

Tiffanie on keskikokoinen kissa ja muistuttaa tiffanya hyvin paljon. Naaraat ovat uroksia hieman pienempiä ja hyvin siroja. Päälaki on kupera, posket perhosenmuotoiset, ja suuret korvat etäällä toisistaan.

## Lähteet
Flanderin ympäriajo 2002

**Flanderin ympäriajo 2002** oli järjestyksessään 86. maantiepyöräilyn Flanderin ympäriajo. Se järjestettiin 264&nbsp;kilometrin reitillä Brüggestä Meerbekeen 7. huhtikuuta 2002. Andrea Tafi voitti kilpailun 21 sekunnin erolla neljän ajajan ryhmään, josta Johan Museeuw sijoittui toiseksi ja Peter Van Petegem kolmanneksi.

## Tulokset

## Lähteet
*Tulokset Sports123.com-sivustolla
Flanderin ympäriajo 2001

**Flanderin ympäriajo 2001** oli järjestyksessään 85. maantiepyöräilyn Flanderin ympäriajo. Se järjestettiin 269&nbsp;kilometrin reitillä Brüggestä Meerbekeen 8. huhtikuuta 2001. Kilpailun voitti italialainen Gianluca Bortolami ennen Alankomaiden Erik Dekkeriä ja Italian Denis Zanettea. Kahdeksan ensimmäistä pyöräilijää sai saman ajan.

## Tulokset

## Lähteet
* Tulokset Sports123.com-sivustolla 
* Tulokset Pro Cyclings Stats -sivustolla
Naisten 10 metrin ilmapistooli ammunnan maailmancupin finaalissa 2008

**Naisten 10 m ilmapistooli** ammuttiin maailmancupin finaalissa Bangkokissa Thaimaassa 5. marraskuuta 2008. Kilpailun voitti Kiinan Ren Jie tuloksella 488,9 (389+99,9).

## Aikataulu
Ajat ovat paikallista aikaa

## Ennätykset
Ennen kilpailun alkua voimassa olleet maailmanennätykset.
*Peruskilpailu:

*Finaali:

## Peruskilpailu

## Finaali

## Lähteet
*
*
John Baumgardner

**John Baumgardner** on yhdysvaltalainen kreationisti. Hän on saanut filosofian tohtorin arvon Kalifornian yliopistosta Los Angelesissa geofysiikassa ja avaruusfysiikassa. Hän opiskeli myös sähköinsinööritaitoa. Hän kääntyi kristinuskoon aikuisiällään. 

Baumgardner loi Los Alamosissa työskennellessään tieteellisestä tutkimusta varten Terra-ohjelman. Hän on kuitenkin pyrkinyt sen avulla myös todistamaan Vanhan testamentin tulvakertomuksen paikkansapitävyyden. John Baumgardner tutki myös paikalla Durupinarin löytöä, ei usko sitä Nooan arkiksi ja pitää arkkiteoriaan uskovan Ronald Wyattin löydöksiä väärennoksinä.

## Lähteet
Paul Dana

**Paul Dana** (15. huhtikuuta 1975 Saint Louis, Missouri – 26. maaliskuuta 2006 Florida, Miami) oli yhdysvaltalainen kilpa-autoilija, joka ajoi muun muassa IndyCar-sarjassa.

Dana kuoli kolaroituaan Ed Carpenterin kanssa IRL IndyCar -kauden 2006 avauskilpailun sunnuntain harjoituksissa Homesteadin ovaaliradalla Miamissa. Carpenter selvisi hengissä, mutta Dana kuoli vammoihinsa sairaalassa.